Unde eşti tu, Goagăl?! Cum "îmbogăţesc" politicienii limba română.
Politicienii contribuie la îmbogățirea lexicului cu termeni noi. Klaus Iohannis: Se "eliminează" pensiile. Viorica Dăncilă: O lipsă acută de "imunoglobină". Maria Grapini crede că "politicele" sunt proaste. Fostul ministru de Interne, Traian Igaș, se luptă cu "branconajul".
Limba noastră e o comoară. Iar unii politicieni o iubesc atât de mult, încât fac eforturi mari ca să o facă mai bogată.Nu neapărat și corectă, dar astea sunt detalii… De la "eliminează", până la "imunoglobină", comoara noastră lingvistică crește pe zi ce trece cu termeni noi.Nici politicienii din eșalonul doi nu se lasă mai prejos. Țintesc și ei spre prima linie. Miniștri, parlamentari, primari nu ratează nicio ocazie să inventeze cuvinte noi. A rămas antologic "goagălul" lui Marian Vanghelie.